stanford-oval/wikipedia huggingface dataset:
Sebastian Coe
Urheilu-ura

Coe syntyi Länsi-Lontoossa, mutta varttui Sheffieldissä käyden Taptonin ja Abbeydale Grangen kouluja. Hän liittyi urheiluseura Hallemshire Harriensiin 12-vuotiaana, ja hänen päälajikseen vakiintui pian keskipitkien matkojen juoksu. Hänen valmentajanaan toimi isä Peter Coe. Coe voitti ensimmäisen merkittävän kilpailunsa 800 metrin juoksussa sisäratojen EM-kilpailuissa San Sebastiánissa, Espanjassa vuonna 1977.
Coe juoksi ensimmäisen kerran Steve Ovettia vastaan maastojuoksukilpailussa vuonna 1972. Prahan EM-kilpailuissa 1978 Coe lähti 800 metrillä uhkarohkeaan vetoon jääden lopulta kolmanneksi Itä-Saksan Olaf Beyerin ja Ovettin ohitettua hänet. Vuonna 1979 Coe teki ensimmäisen maailmanennätyksensä 800 metrillä (1.42,33) ja myöhemmin maililla (3.48,95) Oslossa, Norjassa. Kuuluisin kilpailu Ovettin ja Coen välillä käytiin Moskovan olympialaisissa 1980. Molemmat juoksijat voittivat toistensa erikoismatkoilla olympiakultaa, Ovett 800 metrillä ja Coe 1 500 metrillä. 800 metrillä Coe aloitti tällä kertaa varovasti tarkkaillen, muttei pystynyt lopussa nousemaan Ovettin ohi ja jäi hopealle. 1 500 metrillä alkuvauhti oli hidas, mutta Itä-Saksan Jürgen Straub lähti puolen matkan jälkeen pitkään vetoon, jolla hän hyydytti kirikykyisen Ovettin voimat, mutta Coe pystyi kuitenkin lopussa kirimään voittoon.
Coe paransi maailmanennätyksiä 800 metrillä ja 1 000 metrillä vuonna 1981. Hänen 800 metrin maailmanennätysaikansa 1.41,73 kesti elokuuhun 1997 asti, kunnes Wilson Kipketer rikkoi sen. Coe rikkoi myös mailin ME:n juoksemalla 3.48,53 Zürichissä. Ovett kuitenkin rikkoi ennätyksen Oslossa ajalla 3.48,40. Coe pystyi kuitenkin vastaamaan tähän ja rikkoi ennätyksen uudelleen juoksemalla 3.47,33 Brysselissä. Ateenan EM-kisoissa 1982 Coe otti hopeaa 800 metrillä.
Los Angelesin olympialaisissa 1984 Coe saavutti hopeaa 800 metrillä Brasilian Joaquim Cruzin jälkeen ja kultaa 1 500 metrillä. Hän on ainoa miesurheilija, joka on voittanut tämän matkan kahdesti olympialaisissa. Stuttgartin EM-kisoissa 1986 Coe saavutti ensimmäisen 800 metrin arvokisavoittonsa, mutta jäi 1 500 metrillä hopealle Steve Cramin jälkeen. Samana vuonna hän teki kuitenkin 1 500 metrillä ennätyksensä 3.29,77 ja alitti näin neljäntenä miehenä 3.30 tällä matkalla.
Ura poliitikkona ja urheiluvaikuttajana

Coe on opiskellut taloutta ja sosiaalihistoriaa Loughborough’n yliopistossa. Hänestä tuli urheilu-uransa jälkeen Britannian parlamentin jäsen konservatiivipuolueen edustajana. Hän menetti paikkansa vuoden 1997 vaaleissa. Coe sai paronin arvonimen vuonna 2000.
Coe on ollut IAAF:n hallituksen jäsen vuodesta 2003 ja toiminut IAAF:n varapuheenjohtajistossa. 19. elokuuta 2015 Coe valittiin nelivuotiskaudelle IAAF:n puheenjohtajaksi. Hän voitti äänestyksessä Sergei Bubkan äänin 115–92. Hän astui virkaan 31. elokuuta 2015.
Coe oli merkittävässä osassa Lontoon saadessa 2012 kesäolympialaisten järjestämisen. Hän oli Lontoon kisojen järjestelytoimikunnan puheenjohtaja.
Saavutukset > Olympialaiset

1980: kultaa 1 500 m ja hopeaa 800 m
1984: kultaa 1 500 m ja hopeaa 800 m
Saavutukset > Euroopan mestaruuskilpailut

1977 sisäratojen EM-kisat: kultaa 800 m
1978 EM-kisat: pronssia 800 m
1982 EM-kisat: hopeaa 800 m
1986 EM-kisat: kultaa 800 m ja hopeaa 1 500 m
Saavutukset > Cupit

1979 Euroopan cupin voitto
1981 maailmancupin ja Euroopan cupin voitto
1989 maailmancupin kakkonen
Maailmanennätykset > 800 m

1.42,33, 5. heinäkuuta 1979 Oslo
1.41,73, 10. kesäkuuta 1981 Firenze
Maailmanennätykset > 1 000 m

2.13,40, 1. heinäkuuta 1980 Oslo
2.12,18, 11. heinäkuuta 1981 Oslo
Maailmanennätykset > 1 500 m

3.32,03, 15. elokuuta 1979 Zürich
Maailmanennätykset > Mailin juoksu

3.49,0(3.48,95), 17. heinäkuuta 1979 Oslo
3.48,53, 19. elokuuta 1981 Zürich
3.47,33, 28. elokuuta 1981 Bryssel
Henkilökohtaiset ennätykset

400 m: 46,87 (1979)
800 m: 1.41,73 (1981)
1 500 m: 3.29,77 (1986)
maili: 3.47,33 (1981)
2 000 m: 4.58,84 (1982)
Aiheesta muualla

Kuvia tai muita tiedostoja aiheesta Sebastian Coe Wikimedia Commonsissa
| 0 | 1 | 2 |
| --- | --- | --- |
| Edeltäjä: Alberto Juantorena, Kuuba | Miesten 800 metrin maailmanennätyksen haltija 5. heinäkuuta 1979 – 7. heinäkuuta 1997 | Seuraaja: Wilson Kipketer, Tanska |
| 0 | 1 | 2 |
| --- | --- | --- |
| Edeltäjä: Rick Wohlhuter, Yhdysvallat | Miesten 1 000 metrin maailmanennätyksen haltija 1. heinäkuuta 1980 – 5. syyskuuta 1999 | Seuraaja: Noah Ngeny, Kenia |
| 0 | 1 | 2 |
| --- | --- | --- |
| Edeltäjä: Filbert Bayi, Tansania | Miesten 1 500 metrin maailmanennätyksen haltija 15. elokuuta 1979 – 27. elokuuta 1980 | Seuraaja: Steve Ovett, Iso-Britannia |
| 0 | 1 | 2 |
| --- | --- | --- |
| Edeltäjä: John Walker, Uusi-Seelanti | Miesten mailin maailmanennätyksen haltija 17. heinäkuuta 1979 – 1. heinäkuuta 1980 | Seuraaja: Steve Ovett, Iso-Britannia |
| 0 | 1 | 2 |
| --- | --- | --- |
| Edeltäjä: Steve Ovett, Iso-Britannia | Miesten mailin maailmanennätyksen haltija 19. elokuuta 1981 – 26. elokuuta 1981 | Seuraaja: Steve Ovett, Iso-Britannia |
| 0 | 1 | 2 |
| --- | --- | --- |
| Edeltäjä: Steve Ovett, Iso-Britannia | Miesten mailin maailmanennätyksen haltija 28. elokuuta 1981 – 27. heinäkuuta 1985 | Seuraaja: Steve Cram, Iso-Britannia |
Miesten 1 500 metrin juoksun olympiavoittajat
Sebastian Coe vuonna 2015.
Bettino Ricasoli

| Bettino Ricasoli |
| --- | --- |

Italian pääministeri
 20. kesäkuuta 1866 – 10. huhtikuuta 1867  
Edeltäjä:  Alfonso Ferrero La Marmora
Seuraaja:  Urbano Rattazzi
Italian pääministeri
 12. kesäkuuta 1861 – 3. maaliskuuta 1862  
Edeltäjä:  Camillo Cavour
Seuraaja:  Urbano Rattazzi
Henkilötiedot
Syntynyt: 9. maaliskuuta 1809 Firenze
Kuollut: 23. lokakuuta 1880 (71 vuotta) Chianti
Tiedot
Puolue:  oikeisto
 Nimikirjoitus
Bettino Ricasoli (9. maaliskuuta 1809 Firenze – 23. lokakuuta 1880 Chianti) oli italialainen paroni ja poliitikko, joka toimi Italian pääministerinä vuosina 1861–1862 ja 1866–1867.
Elämäkerta

Nuorempana Ricasoli omistautui lähinnä maan- ja viininviljelylle. Hän julkaisi vuonna 1847 sanomalehteä La Patria, jossa hän puolusti Italian yhdistymistä ja perustuslaillista monarkiaa. Hänestä tuli kotikaupungissaan gonfalonieeri, mutta italialaisten hävittyä vuosien 1848–1849 ensimmäisen vapaussodan hän vetäytyi vuosikymmeneksi takaisin tilanomistajan tehtäviin. Elokuussa 1859 Camillo Cavouria tukenut Ricasoli kutsuttiin Toscanan diktaattoriksi. Kun Toscana maaliskuussa 1860 liittyi Sardinian kuningaskuntaan, hänestä tuli alueen kuvernööri. Hän toimi tässä tehtävässä kunnes hänet 12. kesäkuuta 1861 kutsuttiin yhdistyneen Italian pääministeriksi äkisti kuolleen Cavourin tilalle. Hän jatkoi edeltäjänsä politiikkaa, mutta erosi maaliskuussa 1862 Giuseppe Garibaldin aiheutettua hänelle hankaluuksia pyrkimyksillään vallata Rooma. Ricasoli palasi pääministeriksi 20. kesäkuuta 1866 keskellä Preussin–Itävallan sotaa, jossa Italia oli Preussin liittolainen. Tälläkin kertaa hän kompastui Rooman ja Kirkkovaltion kysymykseen, ja erosi parlamentin hajottamisen jälkeen 4. huhtikuuta 1867. Hän vetäytyi sen jälkeen politiikasta.
Axel Björkenheim

Carl Axel Fredrik Björkenheim (kuvaaja K. E. Ståhlberg)
Carl Axel Fredrik Björkenheim (5. helmikuuta 1843 Turku – 21. huhtikuuta 1907 Hampuri) oli suomalainen maanviljelysneuvos ja moninkertainen valtiopäivämies.
Axel Björkenheimin vanhemmat olivat vuorineuvos Lars Magnus Björkenheim ja Charlotta Sofia Taube ja puoliso vuodesta 1869 Sigrid Lovisa Charlotta von Julin, vuorineuvos John Jacob von Julinin tytär. Lääkäri Edvard Björkenheim oli heidän poikansa. Axel Björkeheim kävi viisi luokkaa oppikoulua ja suoritti agronomin tutkinnon Ultunan maanviljelysopistossa Ruotsissa 1863. Hän työskenteli aluksi suvun omistamissa ruukeissa, mutta sai isänsä kuoltua 1869 omistukseensa Vuojoen kartanon. Björkenheim keskittyi kartanonpidossa karjatalouteen ja voinvalmistukseen. Vuojoelle perustettiin myös meijeri- ja karjanhoitokoulu vuonna 1896. Maanviljelysneuvoksen arvonimen Björkenheim sai 1891 yhdessä veljensä Adolf Edvard Björkenheimin kanssa.
Axel Björkenheimin oli aatelissäädyssä edustaja valtiopäivillä 1872, 1877–1878, 1882, 1885, 1891, 1894, 1897, 1899, 1900 ja 1904–1905.
Barons Courtin metroasema

Barons Court on Lontoon metron asema Hammersmith and Fulhamin alueella Lontoossa Yhdistyneessä kuningaskunnassa. Asema on District Linen ja Piccadilly Linen käytössä ja sijaitsee Lontoon matkakortin maksualueella 2. Se avattiin 9. lokakuuta 1905.
Aiheesta muualla

Kuvia tai muita tiedostoja aiheesta Barons Courtin metroasema Wikimedia Commonsissa
Barons Courtin asema Lontoon liikennelaitoksen sivuilla (englanniksi)
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Hammersmithin metroasema ▷ Richmondin asema (en) |  |  District Line |  | West Kensingtonin metroasema (en) ▷ Upminsterin asema (en) |
| Hammersmithin metroasema ▷ Heathrow’n terminaali 5:n metroasema (en) / Uxbridgen metroasema (en) |  |  Piccadilly Line |  | Earl’s Courtin metroasema ▷ Cockfostersin metroasema (en) |
muokkaa wikidataa
Ben Hanley

Ben Hanley vuonna 2019.
Ben Hanley (s. 22. tammikuuta 1985 Iso-Britannia) on brittiläinen moottoriurheilija. Hän on kilpaillut Formula Renault sarjoissa vuosina 2005-2007 ja GP2 sarjoissa vuonna 2008. Nykyään hän kilpailee Euroseries 3000 luokassa. Hanley kuuluu myös Renault tallin nuorten kuljettajien ohjelmaan. GP2 urallaan Hanley saavutti vain yhden pisteen, joka tuli Turkin sprinttikilpailusta. Hanley kilpaili myös Aasian GP2 sarjassa saavuttaen yhden kolmossijan. Vuonna 2009 Hanley siirtyi Euroseries 3000 luokkaan voittaen heti debyyttikilpailunsa. Samana vuonna hän tuli kolmanneksi Karting World Championship luokassa.
GP2 -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | Campos Grand Prix | ESPFEA Kesk. | ESPSPR 9 | TURFEA 17 | TURSPR 6 | MONFEA 16 | MONFEA 14 |  |  |  |  |  |  |  |  |  |  |  |  |  |  | 1 | 24. |
| 2008 | Durango |  |  |  |  |  |  | FRAFEA Kesk. | FRASPR Kesk. | GBRFEA   | GBRSPR   | GERFEA   | GERSPR   | HUNFEA   | HUNSPR   | EURFEA   | EURSPR   | BELFEA   | BELSPR   | ITAFEA   | ITASPR   | 1 | 24. |
Käännös suomeksi
Sosiaalipedagoginen hevostoiminta

Sosiaalipedagoginen hevostoiminta on syrjäytymisen ehkäisyyn, sosiaalisen kasvun ja hyvinvoinnin tukemiseen tähtäävää toimintaa. Sosiaalipedagoginen hevostoiminta on sosiaalisen kuntoutuksen muoto, joka tapahtuu aikuisten ohjaamana ja ennalta suunniteltuna. Toiminnan peruselementit nousevat sosiaalipedagogian teoriasta: yhteisöllisyys, elämyksellisyys, toiminnallisuus ja dialogisuus. Sosiaalipedagoginen hevostoiminta on lapsille, nuorille tai aikuisille suunnattua toimintaa hevosen kanssa. Siihen kuuluu kaikki tallilla tehtävät työt, esimerkiksi hevosen harjaaminen, ruokinta, taluttaminen, ratsastus ja ajaminen. Sosiaalipedagogisen hevostoiminnan päämääränä on auttaa sellaisia henkilöitä, jotka ovat vaarassa syrjäytyä, sekä auttaa sosiaalisessa kasvussa. Toiminnan lähtökohtana on ihmisen ja hevosen vuorovaikutus sekä talliyhteisö, jossa toiminta tapahtuu.
Suomen Eksegeettinen Seura

| Suomen Eksegeettinen Seura |
| --- | --- |
Perustettu:  1938
Toimiala:  eksegetiikka
Jäsenmäärä:  noin 150
puheenjohtaja:  Petri Luomanen
varapuheenjohtaja:  Lotta Valve
Aiheesta muualla
Sivusto
Infobox OKNimi-testi OK: 
Suomen Eksegeettinen Seura on suomalainen vuonna 1938 perustettu eksegetiikan tieteellinen seura, jonka perustivat Antti Filemon Puukko, Eelis Gulin, Aarre Lauha ja Aimo T. Nikolainen. Se on Tieteellisten seurain valtuuskunnan jäsen. Seuran tarkoitus on tehdä tunnetuksi tieteellistä raamatuntutkimusta julkaisutoiminnalla, kokousten ja esitelmien järjestämisellä. Seuran jäsenistö koostuu suurelta osin teologian, klassisen filologian, assyriologian ja judaistiikan tutkijoista sekä opiskelijoista.
Seuralla oli noin 150 jäsentä vuonna 2020. Enimmillään jäseniä on ollut melkein 700 henkeä. Eksegeettisen seuran puheenjohtaja vuodesta 2022 on professori Petri Luomanen ja varapuheenjohtaja Lotta Valve.
Suomen Eksegeettinen Seura on Suomen tiedekustantajien liiton jäsen. Seura julkaisee Suomen Eksegeettisen Seuran Julkaisuja -nimistä julkaisusarjaa. Julkaisutoiminnan ohella seura järjestää vuosittain Eksegeettinen päivä -tilaisuuden, jossa esitellään alan tutkimusta yksittäisen teeman ympäriltä. Se myös palkitsee vuosittain parhaan eksegetiikan pro gradu -tutkielman.
Beau Billingslea

| Beau Billingslea |
| --- | --- |

Henkilötiedot
Koko nimi:  Beau M. Billingslea
Syntynyt: 1. syyskuuta 1953 (ikä 71)  Aguila, Arizona
Näyttelijä
Taiteilijanimet:  John Billingslea Beau Billingsley Bo Billingsley Beau Billingsly Beau Billinslea Jack Daniels John Daniels John Hammond
Aktiivisena:  1976–
Merkittävät roolit:  Jet Black (Cowboy Bebop)
Aiheesta muualla
IMDb 
Beau M. Billingslea (s. 1. syyskuuta 1953 Aguila, Arizona) on yhdysvaltalainen näyttelijä, joka tekee usein myös äänirooleja. Kenties tunnetuimman roolinsa hän teki dubattuaan englanniksi Jet Blackiä Cowboy Bebopissa. Billingslea aloitti uransa televisiossa 1970-luvulla ja on esiintynyt sekä elokuvissa että televisiosarjoissa, kuten Dallas, Katuhaukka, Konnankoukkuja kahdelle, Ihmemies MacGyver, Melrose Place, Tunteita ja tuoksuja, Pulmuset, Walker, Texasista, Kunnian miehet ja CSI: Miami.
Aiheesta muualla

Anime News Network
Voice Chasers (Arkistoitu – Internet Archive)
Associated Content
Bittersweet White Light

| Bittersweet White Light Cher |
| --- | --- | --- |

Studioalbumin tiedot
 Äänitetty : 1973
 Julkaistu: huhtikuu 1973
 Tuottaja(t): Sonny Bono
 Tyylilaji: Traditional pop, soft rock
 Kesto: 29.00
 Levy-yhtiö: MCA
Cherin muut julkaisut
|  Foxy Lady 1972 | Bittersweet White Light 1973 | Half-Breed 1973 |
Singlet albumilta Bittersweet White Light
 ”Am I Blue” Julkaistu: 1973
Bittersweet White Light on Cherin studioalbumi, joka julkaistiin huhtikuussa 1973.
Kappaleet

| --- | --- |
 A-puoli By Myself – 3.24  I Got It Bad and That Ain't Good – 3.47  Am I Blue? – 3.43  How Long Has This Been Going On – 4.20  The Man I Love – 4.27 :  B-puoli Sonny Boy/My Mammy/Rock-a-Bye Your Baby with a Dixie Melody – 4.12   More Than You Know – 3.41  Why Was I Born – 2.45  The Man That Got Away – 4.13
Betty Ann Bjerkreim Nilsen

| Mitalit | Mitalit | Mitalit |  |
| --- | --- | --- | --- |
|  Betty Ann Bjerkreim Nilsen |  Betty Ann Bjerkreim Nilsen |  Betty Ann Bjerkreim Nilsen |  |
Maa:   Norja
Naisten suunnistus
| MM-kilpailut  | MM-kilpailut  | MM-kilpailut  |  |
|  Kultaa | Miskolc 2009 | viesti |  |
Betty Ann Bjerkreim Nilsen (s. 7. syyskuuta 1986 Stavanger) on norjalainen hiihtäjä ja suunnistaja. Hän voitti suunnistuksen viestikultaa Miskolcin MM-kilpailuissa 2009.
Maastohiihto

Nilsen osallistui ensimmäisen kerran maastohiihdon maailmancupiin Jällivaarassa marraskuussa 2006. Marraskuun lopulla maailmancupissa Kuusamossa hän saavutti toistaiseksi parhaan henkilökohtaisen sijoituksensa sijoituttuaan 10 kilometrin perinteisellä yhdeksänneksi. Joulukuussa 2008 hän voitti viestipronssia maailmancupissa La Clusaz'ssa.
Suunnistus

Nuorten MM-kilpailuissa Nilsen voitti kaksi kultaa, yhden hopean ja kaksi pronssia. Miskolcin MM-kilpailuissa 2009 hän voitti viestikultaa ja sijoittui 24:nneksi keskimatkalla.
St. Keyne Wishing Well Haltin rautatieasema

St. Keyne Wishing Well Haltin rautatieasema on pieni rautatieasema Looe Valley Linella St. Keynen kylässä, Cornwallissa. Asemalle liikennöi Great Western Railway.
Asemaa käytti 1 302 matkustajaa kaudella 2017–2018.
Juna ohittaa aseman matkalla kohti Liskeardia.
Beau Schmitz

| Beau Schmitz |
| --- | --- |

Henkilötiedot
Syntynyt: 16. maaliskuuta 1991 (ikä 33) Howell, Michigan, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  oikea
Pituus:  178 cm
Paino:  86 kg
Seura
Seura:  Carolina Hurricanes   Charlotte Checkers
Sarja:  NHL   AHL
Pelaajaura
Pääsarjaura:  2012–
Beau Schmitz (s. 16. maaliskuuta 1991) on yhdysvaltalainen jääkiekkoilija, joka pelaa Carolina Hurricanesin organisaatiossa.
Schmitz harjoitteli kauden 2007–2008 aikana USA Hockey National Team Development Programin kanssa ja oli mukana voittamassa hopeaa Yhdysvaltojen paidassa vuoden 2008 World U-17 Hockey Challengessa. Tämän jälkeen hän liittyi hänet ensimmäisellä kierroksella 19. pelaajana varanneeseen OHL-joukkue Plymouth Whalersiin. Hän pelasi joukkueessa vuodesta 2008 vuoteen 2012. Kaudella 2011–2012 hänet nimettiin OHL:n kolmanteen tähdistöön.
23. huhtikuuta 2012 NHL-joukkue Carolina Hurricanes kiinnitti Schmitzin joukkueeseensa kolmen vuoden tulokassopimuksella. Hän aloitti ammattilaistasolla ECHL:ssä Florida Everbladesin riveissä. AHL:n puolella hän pelasi Charlotte Checkersissä 21 ottelun verran kauden 2012–2013 aikana.
Saavutukset

hopeaa World U-17 Hockey Challengessa vuonna 2008.
valittiin OHL:n kolmanteen tähdistöön kaudella 2011–2012.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Beau Schmitz
Käännös suomeksi
Banaanikerttuli

| Banaanikerttuli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tangarat Thraupidae
Suku::  Coereba  Vieillot, 1809
Laji::  flaveola
Kaksiosainen nimi
 Coereba flaveola  (Linnaeus, 1758) 
Katso myös
   Banaanikerttuli Wikispeciesissä   Banaanikerttuli Commonsissa 
Infobox OKNimi-testi OKIUCN-testi OK: 
Banaanikerttuli (Coereba flaveola) on Latinalaisessa Amerikassa elävä varpuslintulaji. Banaanikerttuli luettiin aiemmin omaan banaanikerttulien heimoonsa, mutta luokitellaan nykyisin kuuluvaksi tangaroihin.
Koko ja ulkonäkö

Banaanikerttulin vatsapuoli on kirkkaankeltainen, muu ruumis ja siivet ovat lähinnä tummanharmaat. Linnun nokka on pitkä, hoikka ja kaareva. Sen erittäin terävällä kärjellä lintu pystyy tekemään reiän kukan sivulle. Linnun pituus on 10,5–11,5 cm.
Levinneisyys

Banaanikerttulin levinneisyysalue ulottuu Keski-Amerikasta ja Etelä-Amerikkaan, ja sitä tavataan Meksikosta Pohjois-Argentiinaan. Banaanikerttulin tapaa myös Karibianmeren saarilla sekä silloin tällöin Floridassa.
Elinympäristö

Banaanikerttulin tapaa todennäköisimmin alangoilta, vaikkakin sitä on nähty myös 1 200 metrin korkeudelta. Elinympäristö on vaihteleva, sitä näkee savanneilla, kosteissa sademetsissä ja jopa joillain aavikoilla.
Lisääntyminen

Naaras munii 2–3 vaaleaa munaa, joita se sitten hautoo noin kaksi viikkoa. Koiras rakentaa naaraan kanssa pesän, mutta munimisen jälkeen koiraasta tulee passiivisempi.
Ravinto

Banaanikerttuli pitää makeasta ja se tulee välillä jopa ihmisten koteihin syömään sokeria. Se käyttääkin runsaasti aikaa ja energiaa meden ym. sokeripitoisen ravinnon etsimiseen. Se hallitsee monia tapoja, joilla pääsee siemailemaan kasvien mettä. Toisin kuin kolibrit, banaanikerttuli ei kykene leijumaan ilmassa. Sen sijaan se roikkuu yleensä oksista pää alaspäin. Nimensä banaanikerttuli on saanut mieltymyksestään kypsiin banaaneihin, tosin banaanikerttuli pitää myös muista hedelmistä. Kaikki banaanikerttulin ravinto ei kuitenkaan ole makeaa, sillä lintu syö myös hyönteisiä, joita se noukkii lehdiltä nokallaan.
Coereba flaveola
Stefano (kuu)

| Stefano (kuu) |
| --- | --- |

Löytäminen
Löytöaika:  18. heinäkuuta 1999
Kiertoradan ominaisuudet
Planeetta:  Uranus
Keskietäisyys:  8 004 000 km
Eksentrisyys:  0,2295
Kiertoaika:  677.37 d
Inklinaatio:  141,81°
Fyysiset ominaisuudet
Päiväntasaajan halkaisija:  32 km
Pinta-ala:  3000 km2
Massa:  ~6,0×1015 kg
Keskitiheys:  ~1,5 g/cm3
Painovoima pinnalla:  ~0,0041 m/s2
Pakonopeus pinnalla:  ~0,0090 km/s
Albedo:  0,04
Kaasukehän ominaisuudet
Kaasunpaine:  ei ole
Stefano on Uranuksen epäsäännöllistä rataa kiertävä kuu, joka löydettiin vuonna 1999, jolloin se sai väliaikaisen nimen S/1999 U 2. Siitä käytetään myös nimeä Uranus XX.
Ben Holmstrom

| Ben Holmstrom |
| --- | --- |

Henkilötiedot
Syntynyt: 9. huhtikuuta 1987 (ikä 37) Colorado Springs, Colorado, Yhdysvallat
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  oikea
Pituus:  185 cm
Paino:  92 kg
Seura
Seura:  South Carolina Stingrays
Sarja:  ECHL
Pelaajaura
Pääsarjaura:  2010–
Aik. seurat:  Adirondack Phantoms (AHL) Philadelphia Flyers (NHL) Charlotte Checkers (AHL) Bridgeport Sound Tigers (AHL) Norfolk Admirals (ECHL) Cincinnati Cyclones (ECHL) Lillehammer IK (Norja)
Benjamin Scott Holmstrom (s. 9. huhtikuuta 1987 Colorado Springs, Colorado, Yhdysvallat) on yhdysvaltalainen jääkiekkoilija, joka pelaa ECHL-joukkue South Carolina Stingrayssa.
Ura

Varaamattomaksi jäänyt Holmstrom teki kaksivuotisen tulokassopimuksen Philadelphia Flyersin kanssa 17. maaliskuuta 2010 pelattuaan ennen tätä neljän kauden ajan yliopistokiekkoa Massachusettsissa. Hänet kutsuttiin NHL:n puolelle tekemään debyyttiaan Toronto Maple Leafsia vastaan 3. maaliskuuta 2011.
3. heinäkuuta 2014 Holmstrom jätti Flyersin organisaation neljän kauden jälkeen ja siirtyi vapaiden pelaajien markkinoiden kautta Carolina Hurricanesiin. Hänet asetettiin pelaamaan farmiseura Charlotte Checkersiin kaudeksi 2014–2015, jolloin hän teki 20 pistettä 62 pelaamassaan runkosarjaottelussa.
2. heinäkuuta 2015 Holmstrom siirtyi vapaana agenttina yhden vuoden mittaisella kaksisuuntaisella sopimuksella New York Islandersiin.
Tilastot

Käännös suomeksi
Axel Boëthius

Axel Boëthius.
Carl Axel Boëthius (18. heinäkuuta 1889 Arvika – 7. toukokuuta 1969) oli ruotsalainen arkeologi.
Carl Axel Boëthius oli professori Simon Boëthiuksen poika. Hän valmistui filosofian maisteriksi Uppsalassa 1914 ja  filosofian lisensiaatiksi vuonna 1918. Samana vuonna hän liittyi ruotsalaiseen prikaatiin Olof Palmen kanssa.
Boëthius oli mukana arkeologisissa kaivauksissa Mykenessä vuosina 1921–1922. Gösta Baggen kanssa hän oli Svensk tidskriftin toimittajana 1923–1924. Vuonna 1925 Boëthiuksesta tuli Ruotsin Rooman-instituutin johtaja. Vuonna 1927 hän sai professorin arvon. Vuosina 1930–1934 hän otti osaa Ardean arkeologisiin kaivauksiin. Vuonna 1933 hänestä tuli professori ja jäsen Pontificia Accademia Romana di Archaeologiassa. Vuonna 1935 Boëthius nimitettiin Göteborgin korkeakoulun antiikin professoriksi.
Axel Boëthius on haudattu Uppsalan vanhalle hautausmaalle.
Julkaisut

Svenska brigaden (1920)
Greklands historia (1926)
Vandringar i Rom under professor Vilhelm Lundströms ledning (1929)
De nya utgrävningarna i Rom (1931)
Hur Rom byggdes under antiken (1938)
Den romerska storstadens hyreshusarkitektur och dess bebyggelsegeografiska sammanhang (1944)
Stadsbebyggelsen i Roms hamnstad Ostia (1951)
Nya färdmål i Italien (1955)
Axel Barck

Axel Reinhold Barck (5. elokuuta 1881 Vaasa – 28. marraskuuta 1968 Kotka) oli suomalainen ruotsin kielellä kirjoittanut kirjailija.
Axel Barckin vanhemmat olivat Carl Barck (1849–1932) ja Maria Sparf (1845–1897). Hän kävi seitsemän luokkaa Vaasan ruotsalaista lyseota ja suoritti postivirkamiestutkinnon 1908. Barck oli Kristiinankaupungin posti- ja lennätinkonttorin johtaja 1928–1934 ja Kotkan posti- ja lennätinkonttorin johtaja 1934–1949. Barck oli myös Postitorvi-lehden päätoimittajana 1928–1943.
Teoksia

Från tackel och tåg : romaani. Förlaget Bro, Åbo 1945
St. Landryn piirikunta

St. Landryn piirikunta (engl. St. Landry Parish, ransk. Paroisse de Saint-Landry) on Yhdysvaltojen Louisianan osavaltiossa sijaitseva piirikunta. Sen väkiluku oli 82 124 vuonna 2019. Piirikunnan hallintokeskus on Opelousasin kunta. Piirikunta on perustettu vuonna 1807.
Aiheesta muualla

Kuvia tai muita tiedostoja aiheesta St. Landryn piirikunta Wikimedia Commonsissa